google/wiki40b huggingface dataset:
Debora-ekspedisjonen

Debora-ekspedisjonen var et norsk forsøk på kolonisering av den folketomme Aldabraøya, en del av Seychellene i Det indiske hav. Galeasen Debora ble bygget i Fjellberg og var omkring 20 meter lang og 92 tonn. Den la ut fra Bergen den 19. juli 1879 med om lag 50 nordmenn ombord. Ekspedisjonen var uvanlig på den tiden ved at de reiste sørover og ikke til Amerika som alle andre (utvandringen til USA toppet seg omkring 1869) og ved at de reiste med egen båt. Prosjektet ble fulgt nøye av avisene. Misjonsvirskomheten som Hans Schreuder innledet i 1844 hadde blitt styrket ved at Det Norske Misjonsselskap fikk sitt eget skip, «Elieser», i 1864. «Elieser» seilte årlig mellom Norge og Afrika. Ludvig Larsen, tidligere skipper på Elieser, kjøpte i 1872 skonnerten «Agnes» med sikte på å drive handelsstasjoner på Madagaskar. Flere av feltagerne på «Agnes» ble senere med «Debora». Ekspedisjon ble avbrutt i Tulear på Madagaskar fordi Aldabra viste seg ubeboelig blant annet fordi den manglet ferskvann. Enkelte ble værende der på Madagaskar mens om lag 30 personer reiste inn til Durban i den britiske Natal-kolonien og slo seg ned der. Det bodde allerede noen nordmenn i Durban og biskop Hans Schreuder hadde i fleere tiår drevet misjonsvirksomhet i Natal og Zululand. Etter tre år ble Debora etterfulgt av en gruppe på 200 emigranter (hovedsakelig fra Ålesund og Sunnmøre) som fikk tildelt jord i Marburg litt sør for Durban. Nedrebø tror Marburg koloniseringen var inspirert av Debora-prosjektet.
Geotrogus

Utseende

Middelsstore (ca. 10 millimeter), blanke, gulbrune eller rødbrune oldenborrer. Beina er forholdsvis lange. Undersiden er kledt med lange, lyse hår.

Utbredelse

Slekten er utbredt i Palearktis, særlig i Nord-Afrika. I Europa forekommer den bare på Sicilia og Sardinia.
Rjazjsk

Ryazjsk (russisk: Ряжск) er en by i Rjazan oblast i Russland. Byen ligger rundt 115 km sør for Rjazan. Innbyggertall: 22 850 (folketelling 2002).
Byen er kjent siden 1502. Fra slutten av 1500-tallet var den en del av Storfyrstedømmet Moskvas grensebefestninger mot tatarene, og voktet dragstedet Rjazjsk mellom elvene Don og Oka.
Kjærnes

Kjærnes er et mindre sted og en grunnkrets i Ås kommune i Akershus. Stedet ligger på østsiden av Indre Bunnefjord, rundt 5 km vest for Vinterbro og 3 km nordvest for Togrenda. Kjærnes er et rekreasjonsområde med mange blå-merkede turstier mot Svartskog og Vinterbro.
På Kjærnes ligger Pollevannet, Pollen naturreservat og Kjærnesdammen. Det er flere funn fra både eldre og yngre steinalder i området. Det er også funnet gravrøyser fra bronsealder. Kjærnes brygge står som et kulturminne fra den tid dampskipene trafikkerte fjorden.
Grunnkretsen Kjærnes har pr 1.1.2017 547 innbyggere. Det er også bade-og fiskemuligheter i de vann som nevnt. Selve stedet er blandet, med åker, fjell, fjord og bebyggelse. Det er kort vei til Løvstad naturbarnehage nede ved fjorden. Kjærnes er en del av Vinterbro og Nordby som er lett tilgjengelig med alt av fasiliteter. Postadressen er 1407 Vinterbro.
Santa Clara-dalen

Santa Clara-dalen er et dalføre i California i USA. Den ligger syd i San Francisco Bay Area, og mesteparten av dalen hører administrativt til Santa Clara County. Dalens største by er San Jose.
Santa Clara-dalen var frem til 1960-tallet i hovedsak jordbruksland, og var en storprodusent av frukt. Siden den gang har området gjennomgått en rivende økonomisk utvikling og urbanisering, og praktisk talt hele dalbunnen er nå bebygget.
Dalføret er kjent for sin høyteknologiindustri, og kalles ofte bare Silicon Valley. Sistnevnte begrep brukes imidlertid ofte noe videre enn om bare den geografiske Santa Clara-dalen, da for eksempel Palo Alto (som ligger på San Francisco-halvøya) regnes med til Silicon Valley.
Tyrese Gibson

Filmkarriere

Gibson fikk sitt gjennombrudd som Roman Pearce i actionfilmen 2 Fast 2 Furious (oppfølgeren til The Fast and the Furious) i 2003, da han fremdeles gikk under kun fornavnet Tyrese, som han brukte som artistnavn i innledningen av karrieren. Fra Flight of the Phoenix (2004) begynte han imidlertid å bruke etternavnet også. Han spilte også mot Mark Wahlberg, Garrett Hedlund og André Benjamin i actiondramaet Four Brothers (2005). To år senere spilte han den viktig rollen som Epps i blockbusteren Transformers (2007), en rolle han gjentok senere i både Transformers: Revenge of the Fallen (2009) og Transformers: Dark of the Moon (2011). Han spilte i mellomtiden erkefienden til Jason Statham i Death Race (2008). Etter den siste Transformers-filmen kom han også tilbake til Fast and Furious-serien i Fast Five (2011). Han har også vendt seg tilbake i rollen i The Fast and the Furious 6, som  kom ut i 2013.
Jan Lasowski

Bakgrunn

Lasowski vokste opp i en landsby ved Lviv, som da tilhørte Polen. I 1938 fikk han arbeid på en gård i Frankrike. Da andre verdenskrig brøt ut med Tysklands og Sovjetunionens okkupasjon av Polen i september 1939 meldte han seg først til fransk tjeneste, men ble sendt videre til avdelingen den polske regjeringen satte opp i Frankrike. Han gjennomgikk trening i Coëtquidan i Bretagne og ble i mars 1940 overført til Den selvstendige Podhalebrigaden.

Slaget om Narvik

Etter det tyske angrepet på Norge 9. april 1940 ble det bestemt å sette avdelingen inn i en alliert operasjon for å møte den tyske invasjonen. Den 20. april 1940 ble Lasowskis avdeling skipet ut fra Brest og sendt til Norge via Skottland. Lasowskis avdeling ble satt inn i Ankenesfjellet ved Narvik. Under en framrykning i slaget om Narvik 28. mars 1940 ble han skutt i hodet og tapte synet.
Kampinnsatsen hans ble lagt merke til. Da Lasowski i desember 1940 ble tildelt den polske Ordenen Virtuti Militari av general Władysław Sikorski, nådde nyheten førstesiden av The Canberra Times i Australia. I norsk statsråd 20. mars 1942 ble Lasowski og elleve andre medlemmer av Den selvstendige Podhalebrigaden hedret med det norske Krigskorset med sverd.
Fra Narvik ble Lasowski evakuert til Storbritannia, der han fikk opplæring som snekker og ble værende til krigens slutt. I 1946 ble han gjenforent med sin polske kone i Frankrike og ble fransk statsborger.

Utmerkelser

I tillegg til Krigskorset mottok Lasowski flere andre utmerkelser. Han ble i 1952 utnevnt til ridder av Æreslegionen og i 1991 forfremmet til offiser. I 1995 ble Lasowski tildelt den norske Deltagermedaljen.
Nusseirat oljekraftverk

Nusseirat oljekraftverk er et kombinert gasskraftverk og oljekraftverk i Gaza i Palestina. Det har en installert produksjonskapasitet på 140 MW, fordelt på 2 turbiner. Anlegget ble påbegynt omkring 1995, fikk første turbin installert i 2002 og stod ferdig i 2004. Brenselkilden er olje.
GRRR!

Kunstverk

Alle utgaver inneholder et maleri av Walton Ford. Platecoveret forestiller en gorilla med Stones' tunge-logo på fremsiden.

Sporlister

Alle sanger er skrevet av Mick Jagger og Keith Richards, med mindre noe annet er oppgitt
UNSCOB

UNSCOB, formelt United Nations Special Committee on the Balkans, norsk FNs spesialkomité for Balkanlandene, var en komité opprettet av FNs generalforsamling ved resolusjon 109 (II) datert 21. oktober 1947 for å undersøke om Hellas' naboland Albania, Bulgaria og Jugoslavia bidro med hjelp til opprørerne i den greske borgerkrigen. UNSCOB regnes ikke som en egentlig fredsbevarende operasjon, men ses på som en forløper for FNs fredsbevarende styrker. Observatørenes arbeid ble fra februar 1949 ledet av den britiske brigadegeneral H. W. D. MacDonald. UNSCOB hadde imidlertid ikke en felles FN-kommando og komitéens medlemmer rapporterte til sine hjemland.
Komitéen skulle bestå av to representanter for hvert av landene i Sikkerhetsrådet, men Sovjetunionen og Polen ønsket ikke å delta. Den fikk således medlemmer fra Australia, Brasil, Frankrike, Kina, Mexico, Nederland, Pakistan, Storbritannia og USA.
UNSCOB oppnevnte observatørgrupper, som totalt talte omkring 40 personer. Disse skulle overvåke situasjonen i Hellas og i nabolandene. Aktiviteten ble begrenset av at nabolandene nektet observatørene adgang til sine territorier. Observasjonsaktiviteten ble derfor konsentrert til gresk side av grensen, der UNSCOB etablerte sju baser. Disse ble lagt til Alexandroupolis, Florina, Ioannina, Kavala, Kastoria, Kozani, Thessaloniki. Observatørene hadde også tilgang til fly. Militærobservatørene var i aktivitet ved fronten og foretok avhør av tilfangetagne opprørssoldater for å belyse spørsmålet om støtte fra nabolandene.
Etter hvert som de greske regjeringssoldatene styrket sin posisjon, ble antallet observatører redusert. Borgerkrigen endte i 1949 med seier til regjeringssiden. UNSCOBs oppdrag ble avsluttet ved Generalforsamlingens resolusjon 508 (VI) av 7. desember 1951. Aktivitetene ble avviklet tidlig i 1952.
HSQLDB

HSQLDB, eller Hyper SQL Database, er en relasjonsdatabasehåndteringssystem som er skrevet i Java. Det har en JDBC-driver og støtter en stor del av standardene SQL-92 og SQL:2008. Den tilbyr en rask, liten (omkring 1300 kilobyte i versjon 2.2) databasemaskin som tilbyr både diskbaserte tabeller og databaser i hukommelsen. Både innbakt modus og tjenermodus er tilgjengelig.
HSQLDB ble benyttet i OpenOffice.org Base. Det ble også i utgangspunktet benyttet i LibreOffice Base, men siden LibreOffice 4.2 har den C++-baserte databasetjeneren Firebird vært en eksperimentell opsjon.
HSQLDB er tilgjengelig under BSD-lisensen. Første versjon ble lansert i 2001. Siste versjon er 2.3.4 fra 16. mai 2016.
Observatoire de Nice

Observatoire de Nice (Observatoriet i Nice) er et astronomisk observatorium i Nice, Frankrike. Det ligger på toppen av Mont Gros. Byggingen av observatoriet ble satt i gang i 1879 av bankieren Raphaël Bischoffsheim. Arkitekten var Charles Garnier, og hovedkuppelen ble tegnet av Gustave Eiffel.
Refraktorteleskopet på 76 cm ble satt i drift i 1888, og var da verdens største teleskop. Det ble overgått et år senere av den 91 cm store refraktoren ved Lick Observatory.
Som vitenskapelig institusjon eksisterer ikke Observatoire de Nice lenger. Det ble slått sammen med CERGA i 1988 til Observatoire de la Côte d'Azur.
Robotene

Handling

Rodney Copperbottoms historie begynner da hans foreldre får deler til å lage en baby, og etter 12 timer er han ferdig. Rodney blir en fremadstormende ung oppfinner som drømmer om å gjøre verden til et bedre sted. Han er ganske begavet, men så lenge han holder seg i hjembyen Rivet Town, vil han alltid bare være sønn av en oppvaskmaskin. Så når han er gammel nok, drar han til Robot City slik at han kan møte sin barndoms helt, Bigweld.
Men i Robot City, oppdrager Rodney at Bigweld har forsvunnet og blitt erstattet av Phineas T. Ratchet, som har en vridd drøm om en verden der ingen er rustene og gamle ;" Bli heller ny, enn å være til bry". Han og hans ondskapsfull mor Madame Gasket har en plan om å fjerne alle gamle rustne og bulkete roboter.
Rodney, med litt hjelp fra sine nye venner, reiser gjennom Robot City for å finne Bigweld og redde alle roboter.
ISS Ekspedisjon 1

Høydepunkter fra ferden

Menneskelig romferd gikk inn i en ny æra da Den internasjonale romstasjonen (ISS) mottok sine første beboere 2. november 2000. De tre medlemmene i ISS Ekspedisjon 1 ble skutt opp 31. oktober 2000 i romskipet Sojuz TM-31 fra Baikonur i Kasaksthan. Dere fire måneder lange tur ombord på ISS ble avsluttet med frakobling 18. mars 2001, og retur ombord på romfergen på STS-102 21. mars 2001.

Tilkobling

10 minutter oppskyting var Sojuz TM-31 i en midlertidig bane, og Gidzenko kunne begynne en serie med manøvre som skulle lede Sojus-romskipet nærmere ISS, og til en kobling med Zvezda-modulen kl 4:21 a.m. EST 2. november. 90 minutter etter sammenkoblingen, åpnet Shepherd luken til Zvezda og mannskapet entret ISS for aller første gang.

Oppstart av ISS

Mannskapets første oppgaver inkluderte aktiveringen av byssen i Zvezda, montasje av soveplasser, og innledende kommunikasjonssjekk med både «Mission Control» i Moskva og Houston. Mannskapet brukte russisk kommunikasjons-utstyr fra Zvezda og Zarja, og amerikansk utstyr fra Unity-modulen.
I de første ukene ombord, brukte mannskapet i ISS Ekspedisjon 1 tiden til å aktivere kritiske livsstøtte-systemer og pakket ut komponenter til stasjonen: klær, datamaskiner, kontorutstyr, kabler og elektrisk utstyr etterlatt der etter tidligere romfergeoppdrag over de 2 siste årene. Ved å flytte inn, hadde mannskapet satt scenen for en kontinuerlig menneskelig tilstedeværelse i rommet for minst de 15 neste årene.
Prachatice (distrikt)

Fullstendig liste over kommuner

Babice - Bohumilice - Bohunice - Borová Lada - Bošice - Budkov - Buk - Bušanovice - Chlumany - Chroboly - Chvalovice - Čkyně - Drslavice - Dub - Dvory - Horní Vltavice - Hracholusky - Husinec - Kratušín - Křišťanov - Ktiš - Kubova Huť - Kvilda - Lažiště - Lčovice - Lenora - Lhenice - Lipovice - Lužice - Mahouš - Malovice - Mičovice - Nebahovy - Němčice - Netolice - Nicov - Nová Pec - Nové Hutě - Olšovice - Pěčnov - Prachatice - Radhostice - Stachy - Stožec - Strážný - Strunkovice nad Blanicí - Svatá Maří - Šumavské Hoštice - Těšovice - Tvrzice - Újezdec - Vacov - Vimperk - Vitějovice - Vlachovo Březí - Volary - Vrbice - Záblatí - Zábrdí - Zálezly - Zbytiny - Zdíkov - Žárovná - Želnava - Žernovice
Hallbjørn halvtroll

Hallbjørns slekt

Den informasjonen om Hallbjørn som finnes i slektshistorien er at han var sønn til Ramstaættens «patriark», Ulf den modige, og at han selv var far til Kjetil Høng (Ketill hængr eller hœngr, tilnavnet betyr «hannlaks»). Ramsta-sagaenes hovedpersoner stammer alle fra denne Kjetil. Grim Lodenkinn var hans sønn, Orvar-Odd var hans sønnesønn, og Ån Bogsveige («Buespenneren») var hans datterdatters sønn.
Fra Kjetin Høng går det slektsledd også til Island. Hans datter Ravnhild ble gift med Torkel Namdalsjarl og fikk sønnen Kjetil Høng (den yngre) og som utvandret etter å ha kommet i konflikt med kong Harald Hårfagre. Han ble en av landmåmsmennene på Island.
Egils saga nevner at Hallbjørn hadde en søster ved navn Hallbera. Hun var mor til Ulv, også kalt Kveldulv som også flyktet til Island som landnåmsmann. Han ble far til Grim – Skallagrim Kveldulvsson som igjen ble far til Egil Skallagrimson.

Kjetil Høngs saga

Den eneste sagaen som setter Hallbjørn inn i en fortellende sammenheng er Kjetil Høngs saga, den første av de fire såkalte Ramstasagaene. Hallbjørn sies der å ha vært en mektig høvding over «bøndene i nord». Jakt, fiske og jordbruk har vært hans utkomme, men ellers får vi ikke vite mye om hans liv. Vi kjenner heller ikke navnet på hans kone.
Tilnavnet «halvtroll» tyder på at han og søsteren Hallbera har samisk mor Likheten mellom navnene Hallbjørn og Hallbera («bera» betyr binne, hunnbjørn) tyder på at de har vært helsøsken. At samer er kalt «troll» har sannsynligvis bakgrunn i at de ble betraktet som trollkyndige.
American exceptionalism

American exceptionalism er en teori som innrømmer USA en særstilling blant de utviklede industrinasjoner. Teorien ble på tidlig tidspunkt lest sammen med en annen særskilt amerikansk politisk selvforståelsesteori, om landets Manifest Destiny.

Sammendrag

Samtlige subsystemer i det amerikanske samfunn - landets forfatning, politikk, økonomi, rettsvesen, sosialsystem, religionsvesen og dets samfunnsovergripende verdisystem (ideologi) - må ifølge denne teorien forklares med faktorer som er helt spesifikke for USA og er vokst frem av landets historie. Her kan nevnes landets relativt nylige nasjonsbygging av europeiske innvandrere, som derved frigjorde seg politisk, økonomisk og religiøst fra kolonialismen. Landet pionerer bygde et moderne laicistisk demokrati. Slaveriet, og avskaffelsen av slaveriet, og den amerikanske borgerkrig, skapte et eget kulturelt og sosialhistorisk  bakteppe. Ingen krig er blitt utkjempet i landet siden annen halvdel av 1800-tallet. Alt dette har skapt betingelser som gjør det lite fruktbart å finne vesentlige paralleller med de faktorer som har preget de vesteuropeiske moderne samfunn.
Utvandring

Utvandring eller emigrasjon (latin emigratio «utvandring», av emigro «utvandre») er å forlate sitt bosted for å bosette seg utenlands. Det er det samme som innvandring, bare sett fra det opprinnelige bostedet. Grunnene til at folk utvandrer kan være mange, men skyldes ofte politiske, religiøse eller økonomiske årsaker.
Å ekspatriere (fra fransk; expatrier) er å sende eller forvise en person fra vedkommendes fedreland, mens den refleksive formen å ekspatriere seg er å forlate sitt fedreland for å ta varig opphold i et annet land.
Den høye andelen norskamerikanere skyldes norsk utvandring til USA på 1800- og 1900-tallet.
Under Vietnamkrigen utvandret rundt ett hundre tusen av USAs borgere for å slippe tvangsutskrivning til militærtjeneste som kunne føre til oppdrag utenfor landets grenser.
Lantanoid

Lantanoider er en gruppe grunnstoffer med atomnummer fra og med 57 til og med 71. De er alle metaller. Grunnstoff nr. 61, promethium, er radioaktivt og har ingen stabile isotoper.
Lantanoidene tilhører periode 6 i periodesystemet, men er oftest plassert nedenfor resten av tabellen sammen med aktinoidene.
Bekkola

Bekkola, som kommer av finsk og betyr «Pekkas gård», er en gård på toppen av grenda Løvhaugen i Grue Finnskog. Gården er fra 1624 og befinner seg på samme grunn som de eldste bosetningene på Finnskogen.
Gården eies av familien Bredesen Opset.
I dag driver Familiehjelp et ferie- og fritidsttiltak for barn og ungdom på Bekkola
Den hollandske invasjonen av Brasil

Forløpere

Konflikten hadde sitt utspring i det Filippinske dynastiet (Iberiaunionen) i perioden 1580 til 1640, da Portugal og dens kolonier var i personalunion med Spania.
Nederlandene slåss i denne epoken for sin frigjøring fra spansk herredømme og deklarerte med republikken De forente Nederlandene med hovedsete i Amsterdam i 1581 sin uavhengighet fra Spania.
Ett av Filip II av Spanias mottrekk var å forby spansk (og portugisisk) handel med nederlandske havner, noe som fikk en direkte innvirkning på sukkerhandelen med Brasil. Nederlenderne var tradisjonelle investorer i sukkerfabrikkene i Brasil der de hadde lagt ned mye kapital.
Under disse restriksjonene gikk nederlenderne over til handel i Indiahavet og grunnla dermed Det nederlandske ostindiske kompani (1602) som fikk monopol på handel i østen, noe som garanterte inntektene til selskapet.
De gode erfaringene ga seg uttrykk i opprettelsen av Det nederlandske vestindiske kompani (1621) som Generalstatene (republikkens øverste politiske organ) ga monopolet på trafikk og handel av slaver under 24 år i Amerika og Afrika. Hovedmålet til det nye selskapet var derimot å ta tilbake sukkerhandelen i Brasils nordøstområder.

Motstanden

Motstandsbevegelsen, ledet av Matias de Albuquerque, var konsentrert i Bom Jesus-leiren i utkanten av Recife. Ved å ta i bruk de innfødtes krigstaktikker (geriljakrigføring), klarte de å sperre inntrengerne inne i fortene ved Olindas bygrense og havn (Recife). De såkalte «bakholdskompaniene» var små grupper på 10 til 40 menn med høy mobilitet som utførte overraskelsesangrep mot nederlenderne og trakk seg tilbake i full fart for å omgruppere seg til nye angrep.
Men i samme tidsperiode begynte noen av sukkerfabrikkenes eiere å akseptere den nederlandske administrasjonen etter å ha innsett at en innsprøytning av kapital og mer liberal administrasjon faktisk hjalp utviklingen av bedriftene. En av foregangsmennene for dette var Domingo Fernandes Calabar, som i senere historie har blitt utpekt som en forræder som støttet okkupasjonsstyrkene og den nederlandske administrasjonen.
Matilda av Leicester

Matilda av Leicester, også kjent som Maud, grevinne av Leicester og Hainault (født 4. april 1339, død 10. april 1362), var en engelsk adelskvinne fra 1300-tallet som ble giftet inn i den tyske kongefamilie i Bayern.
Som den eldste datteren av Henrik av Grosmont, 1. hertug av Lancaster og jarl av Leicester, og hans hustru Isabel de Beaumont, ble hun født ved Bolingbroke Castle i Lindsey.
Hun ble først gift med Ralph Stafford, mens hun selv fortsatt var et barn, men ved dennes død ble hun gift for andre gang i 1352 med Guillaume V, greve av Hainaut, som siden ble Vilhelm I av Bayern, et medlem av den kongelige familie Wittelsbach i Bayern.
Da hertugdømmet Lancaster (første opprettelse) døde ut ved hennes fars død i 1361, ble Matilda medarving, sammen med hennes søster Blanche av Lancaster, til farens eiendommer og gjenværende titler. Tittelen jarl av Leicester ble holdt av hennes andre ektemann, mens jarldømmet Lancaster gikk videre til Blanche og John av Gaunt ved hennes død, knapt 23 år gammel. Denne arven tjente som det politiske og finansielle grunnlaget for Huset Lancaster og hvor Matildas nevø fra denne familien ble konge av England som Henrik IV.
Palouge kraftverk

Palouge kraftverk er et varmekraftverk i Sudan. Det har en installert produksjonskapasitet på 40 MW, fordelt på 1 blokk. Anlegget stod ferdig i 2004. Brenselkilden er råolje. Anlegget ligger i Melut-oljefeltet 680 km sør for Khartoum.
Alexander Cunningham

Bakgrunn

Alexander Cunningham var sønn av den skotske dikteren Allan Cunningham (1784–1842) og hans hustru Jean født Walker (1791–1864). Med den eldre Joseph Cunningham gikk han på skole ved Christ's Hospital i London. De ble kadetter med Walter Scotts hjelp og begynte ved East India Companys Addiscombe Seminary (1829–31) og ved Royal Engineers Estate i Chatham.

Karriere

Cunningham ble ingeniøroffiser og kom i 1834, som adjutant hos generalguvernøren i India, der han utførte diplomatiske sendeferder til Kashmir i 1839 og til Tibet i 1858. I 1858 ble han utnevnt til overingeniør i nordvestprovinsene. 
Vervene brakte ham på vidstrakte reiser, og han opparbeidet seg stor kunnskap om det indiske subkontinentets kunst og arkeologi. Han offentliggjorde en rekke skrifter, særlig om buddhistisk kunst og historie. I 1861 ble han første direktør for den britisk-indiske oldsakstjeneste, som imidlertid måtte innstille sin virksomhet i 1865 på grunn av pengemangel. Cunningham vendte tilbake til England og forfattet første del av Ancient Geography of India.
På forslag av Cunningham til visekongen Charles Canning ble Archaeological Survey of India grunnlagt i 1871, og Cunningham ble dets første direktør. Selskapet innvarslet en ny æra i indisk epigrafisk forskning, noe som kulminerte med Cunninghams publikasjon Inscriptions of Ashoka (Calcutta, 1877), som ble første bind av serien Corpus Inscriptionum Indicarum redigert av ham. I stillingen som leder av Archeological Survey fortsatte han sine studier og reiser, og så ble også hans interesse for hinduistisk kunst og arkitektur vekket.
Cunningham oppdaget et stort antall inskripsjoner, og dechiffrerte mange av dem personlig, og de kastet nytt lys over indisk historie. Det gjorde også hans samling av sjeldne indiske mynter, som ofte var eneste kilder til forståelsen det indo-greske kongedømmes satraper. Han ble den første som befattet seg med de tidlige Gupta-templene. Han foretok utgravninger i blant annet Sarnath, Harappa, Bharhut, Sanchi, Pundranagarh (Mahasthan) og Mahabodhitempelet i Bodh-Gaya, undersøkelser som også var opplyst av den kinesiske pilegrim Xuanzangs gamle reiseberetning.
Han fratrådte i 1885 og vendte tilbake til England, og ved et skibbrudd ved Ceylon tapte han størsteparten av sine samlinger.
Hans samling av sjeldne indiske mynter er bevart i British Museum.
Raigón

Transport

Ruta 11 Ing. Eladio Dieste forbinder Raigón med Atlántida i  Canelones.
Improphantes decolor

Utseende

Improphantes decolor er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
EM i friidrett 1938 – 100 meter kvinner

Forsøksheat

17. september

Semifinaler

17. september